SASTĀDI PROGRAMMU PATS!

41 punkts. Speles noteikumi.

41 punkts izvietots regulāra četrdesmitvienstūra virsotnēs. Šie punkti sanumurēti pēc kārtas no 1 līdz 41 pulksteņrādītāja virzienā: 

Divi spēlētāji pēc kārtas izdara gājienus. Vienā gājienā atļauts savienot ar nogriezni divus punktus no dotajiem tā, lai Šim nogrieznim nebūtu kopīgu punktu ar iepriekšējos gājienos novilktajiem nogriežņiem (tajā skaitā arī galapunktos). Tas spēlētājs, kurš nevar izdarīt gājienu saskaņā ar noteikumiem, ir zaudējis.
Par uzvaru spēlē uzvarētājam tiek piešķirts tik punktu, cik brīvu punktu (no 41) atlicis spēles laukumā. Zaudētājs tikpat daudz punktu zaudē.

 Minimālās prasības programmas saskarnes noformējumam: skaidri un nepārprotami norādīt, tieši kāds gājiens izdarīts - kuri punkti tiek savienoti (piemēram, 4 - 23). Programmai noteikti jānodrošina gājienu ievade ar tastatūru (jādod skaidri norādījumi par ievades organizāciju). Jebkurā gadījumā programmai, izdarot savu gājienu, jāizvada divi skaitļi - savienojamo punktu numuri, kā arī tai jāspēj uztvert pretinieka gājiens, kas ievadīts analoģiski ar divu skaitļu palīdzību. Lai attēlotu tekošo situāciju, nav noteikti nepieciešams izmantot datorgrafikas līdzekļus. Dialogu ar lietotāju var organizēt jebkurā valodā, ievērojot elektroniskajos saziņas līdzekļos vispārpieņemtās pieklājības normas. Par mēģinājumu izdarīt neatļautu gājienu (piemēram, savienot punktus no kuriem kāds jau iepriekŠ ticis izmantots, vai mēģinājums novilkt nogriezni, kas krusto kādu iepriekŠnovilktu nogriezni) vai programmas nespēju pieņemt korektu pretinieka gājienu, programmai tiek pieŠķirts zaudējums, uzskatot ka pēc spēles palikuši 13 brīvi punkti. Programmai jāignorē pretinieka mēģinājums izdarīt aizliegtu gājienu, atļaujot ievadīt kārtējo gājienu atkārtoti.
	Programmas savā starpā spēlē mačus no 2-4 partijām, pārmaiņus kā pirmais un otrais spēlētāji. Vienāda uzvaru skaita gadījumā par uzvarētāju uzskato to, kuram ir vairāk punktu.
	Programmām jābūt paredzētām darbībai uz IBM PC-savietojamiem datoriem un tās drīkst izmantot sekojošus resursus: operatīvo atmiņu 4 MB, VGA grafisko adapteri; visai partijai programmai tiek dotas 90 sekundes uz mašīnas ar procesoru 80486DX un takts frekvenci 66 Mhz. Tiek pieļauta iebkura programmēšanas valodu vai sistēmu lietošana. Programmas teksts nav obligāti jāuzrāda - nepieciešams vienīgi iesniegt izpildāmo failu ( vai nepieciešamo failu paketi). Laiks, ko patērē pretinieka programma, meklējot atbildes gājenu, vērā ņemts netiek. Laiks, ko patērē programma  tās ielādei, tiek ņemts vērā. Ierobežojumi uz katram atsevišķam gājienam patērēto laiku nav, ja tikai kopējais partijā patērētais laiks nepārsniedz 90 sekundes. Informācijas apmaiņa ar cieto disku ir aizliegta.
Programmu iesniegŠanas termiņŠ - 1997.gada 30.aprīlis.